phoneee/thai-legal-corpus huggingface dataset:
ระเบียบองค์การบริหารส่วนจังหวัดนครนายกระเบียบองค์การบริหารส่วนจังหวัดนครนายกว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๖๐ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการลงวันที่ ๒๔ กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนจังหวัดนครนายก จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนจังหวัดนครนายกว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้นายกองค์การบริหารส่วนจังหวัดนครนายกรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนจังหวัดนครนายกมีอำนาจวินิจฉัยสั่งการตามที่เห็นสมควรข้อ ๔ ให้ประชาชนเข้าตรวจดู ศึกษา ค้นคว้า ข้อมูลข่าวสารของราชการได้ณ ศูนย์ข้อมูลข่าวสารขององค์การบริหารส่วนจังหวัดนครนายกซึ่งตั้งอยู่ที่อาคารสำนักงานองค์การบริหารส่วนจังหวัดนครนายก (ชั้น ๒)ถนนสายสะพานมัฆวานรังสรรค์ - แยก รร.นร.จปร. หมู่ที่ ๓ ตำบลพรหมณี อำเภอเมืองจังหวัดนครนายก หมายเลขโทรศัพท์ ๐๓๗ - ๓๐๗๑๔๐ โทรสาร ๐๓๗ - ๓๐๗๑๔๐ในวันและเวลาราชการข้อ ๕ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ ห้ามนำอาวุธเข้าไปในศูนย์ข้อมูลข่าวสารข้อ ๗ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙ การใช้สถานที่ต้องเคารพสถานที่ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๑๐ ประชาชนผู้ขอเข้าตรวจศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑ การตรวจ ค้นคว้าศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒ เมื่อตรวจค้นคว้าศึกษา เสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหาย ต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๒๘ เมษายน พ.ศ. ๒๕๖๐สัญญา บุญ - หลงนายกองค์การบริหารส่วนจังหวัดนครนายกพิมพ์มาดา/อัญชลี/จัดทำ๖ ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๙๔ ง/หน้า ๙/๒๙ พฤศจิกายน ๒๕๖๐
กฎกระทรวงกฎกระทรวงกำหนดวิธีการชำระค่าธรรมเนียมรายปีสำหรับการคุ้มครองพันธุ์พืชใหม่พ.ศ. ๒๕๔๖[๑] อาศัยอำนาจตามความในมาตรา ๔ และมาตรา๓๙ แห่งพระราชบัญญัติคุ้มครองพันธุ์พืช พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ผู้ขอ หมายความว่า ผู้ทรงสิทธิในพันธุ์พืชใหม่คำขอ หมายความว่า คำขอชำระค่าธรรมเนียมรายปีหนังสือสำคัญ หมายความว่าหนังสือสำคัญแสดงการจดทะเบียนพันธุ์พืชใหม่ข้อ๒ ในการชำระค่าธรรมเนียมรายปีให้ผู้ขอยื่นคำขอตามแบบพิมพ์ที่อธิบดีกำหนดต่อพนักงานเจ้าหน้าที่ ณกรมวิชาการเกษตร หรือส่งโดยทางไปรษณีย์ลงทะเบียนถึงพนักงานเจ้าหน้าที่ ณกรมวิชาการเกษตร กระทรวงเกษตรและสหกรณ์โดยให้กรอกข้อความให้ครบถ้วนเป็นภาษาไทยและลงลายมือชื่อผู้ยื่นคำขอนั้นข้อ๓ในการยื่นคำขอให้ผู้ขอยื่นคำขอพร้อมแนบสำเนาหนังสือสำคัญมาด้วยข้อ๔ในการขอชำระค่าธรรมเนียมรายปีที่กระทำโดยตัวแทนหรือผู้รับมอบอำนาจให้แนบสำเนาหนังสือตั้งตัวแทนหรือหนังสือมอบอำนาจสำเนาบัตรประจำตัวของผู้มอบอำนาจและสำเนาบัตรประจำตัวของตัวแทนหรือผู้รับมอบอำนาจมาพร้อมกันด้วยในกรณีที่การตั้งตัวแทนหรือมอบอำนาจได้กระทำขึ้นในต่างประเทศหนังสือตั้งตัวแทนหรือมอบอำนาจนั้นต้องมีคำรับรองลายมือชื่อโดยเจ้าหน้าที่หรือผู้ซึ่งกฎหมายของประเทศนั้นกำหนดให้เป็นผู้มีอำนาจรับรองหรือเจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ในประเทศนั้นในกรณีที่การตั้งตัวแทนหรือมอบอำนาจได้กระทำขึ้นในประเทศไทยโดยผู้ตั้งตัวแทนหรือผู้มอบอำนาจนั้นไม่มีถิ่นที่อยู่ในประเทศไทยต้องส่งสำเนาหนังสือเดินทางหรือสำเนาหนังสือรับรองถิ่นที่อยู่ชั่วคราวหรือหลักฐานอื่นที่แสดงว่าในขณะมอบอำนาจผู้นั้นได้เข้ามาในประเทศไทยจริงในกรณีที่หนังสือมอบอำนาจหรือคำรับรองตามวรรคสองหรือวรรคสาม จัดทำขึ้นเป็นภาษาต่างประเทศให้ผู้ยื่นหนังสือดังกล่าวจัดให้มีคำแปลเป็นภาษาไทยโดยมีคำรับรองของผู้แปลและผู้รับมอบอำนาจว่าเป็นคำแปลภาษาไทยที่ถูกต้องตรงกับหนังสือมอบอำนาจหรือคำรับรองนั้นและยื่นคำแปลดังกล่าวพร้อมกับหนังสือมอบอำนาจหรือคำรับรอง แล้วแต่กรณีข้อ๕ เมื่อพนักงานเจ้าหน้าที่ได้รับคำขอแล้วเห็นว่าผู้ขอได้ยื่นคำขอภายในเวลาที่กำหนดไว้ในมาตรา ๓๙และคำขอนั้นมีข้อความถูกต้องและมีเอกสารหลักฐานครบถ้วนให้พนักงานเจ้าหน้าที่รับชำระค่าธรรมเนียมรายปีข้อ๖ในกรณีที่ผู้ขอมิได้ยื่นคำขอและชำระค่าธรรมเนียมรายปีภายในกำหนดเวลาตามมาตรา๓๙ให้พนักงานเจ้าหน้าที่แจ้งให้ผู้ขอดำเนินการชำระค่าธรรมเนียมเพิ่มร้อยละสามสิบของเงินค่าธรรมเนียมรายปีค้างชำระตามมาตรา๔๐ วรรคหนึ่ง ให้เสร็จสิ้นก่อนรับชำระค่าธรรมเนียมรายปีให้ไว้ ณ วันที่ ๑๑พฤษภาคม พ.ศ. ๒๕๔๖สรอรรถ กลิ่นประทุมรัฐมนตรีว่าการกระทรวงเกษตรและสหกรณ์หมายเหตุ :- หตุผลในการประกาศใช้กฎกระทรวงฉบับนี้คือ เนื่องจากมาตรา ๓๙ แห่งพระราชบัญญัติคุ้มครองพันธุ์พืช พ.ศ. ๒๕๔๒บัญญัติให้วิธีการชำระค่าธรรมเนียมรายปีสำหรับการคุ้มครองพันธุ์พืชใหม่เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้วิชชุตา/ผู้จัดทำ๔ สิงหาคม ๒๕๕๔[๑] ราชกิจจานุเบกษา เล่ม๑๒๐/ตอนที่ ๔๕ ก/หน้า ๑๗/๒๒ พฤษภาคม ๒๕๔๖
กฎกระทรวงกฎกระทรวงฉบับที่ ๓๘๑ (พ.ศ.๒๕๔๑)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๑๓๙ (พ.ศ.๒๕๓๖) ออกตามความในพระราชบัญญัติการผังเมือง พ.ศ. ๒๕๑๘ ต่อไปอีกมีกำหนดหนึ่งปีทั้งนี้ ตั้งแต่วันที่ ๑๔ สิงหาคม พ.ศ. ๒๕๔๑ เป็นต้นไปให้ไว้ ณ วันที่ ๒๕ มิถุนายน พ.ศ. ๒๕๔๑พลตรี สนั่น ขจรประศาสน์รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลเกวียนหัก ตำบลซึ้ง ตำบลขลุงและตำบลวันยาว อำเภอขลุง จังหวัดจันทบุรี ซึ่งกฎกระทรวง ฉบับที่ ๑๓๙ (พ.ศ. ๒๕๓๖)ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและเป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงดังกล่าวต่อไปอีกหนึ่งปี และเนื่องจากมาตรา๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ภคินี/แก้ไข๕/๖/๒๕๔๕(A+B)Cสุกัญญา/แก้ไข๑๐ กันยายน ๒๕๕๑วิภา/ปรับปรุง๑๑ พฤศจิกายน ๒๕๕๘[๑] ราชกิจจานุเบกษาเล่ม ๑๑๕/ตอนที่ ๔๐ ก/หน้า ๑๘/๓๐ มิถุนายน ๒๕๔๑
กฎกระทรวงฉบับที่ ๕(พ.ศ. ๒๕๐๐)ว่าด้วยการจ่ายค่าแห่งธนบัตรชำรุดออกตามความในพระราชบัญญัติเงินตราพุทธศักราช๒๔๗๑[๑] อาศัยอำนาจตามความในมาตรา ๒๖ และมาตรา ๓๐แห่งพระราชบัญญัติเงินตรา พุทธศักราช ๒๔๗๑รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ ให้ยกเลิกความในข้อ๓ แห่งกฎกระทรวง ฉบับที่ ๔ (พ.ศ. ๒๔๙๐) ว่าด้วยการจ่ายค่าแห่งธนบัตรชำรุดออกตามความในพระราชบัญญัติเงินตรา พุทธศักราช ๒๔๗๑ และให้ใช้ความต่อไปนี้แทนข้อ ๓ในกรณีที่มีผู้ยื่นคำร้องขอให้จ่ายค่าแห่งธนบัตรครึ่งฉบับ ถ้าผู้มีหน้าที่ออกและจัดการธนบัตรพิจารณาเป็นที่พอใจว่า(ก) ผู้ร้องเป็นเจ้าของคนที่สุดแห่งธนบัตรนั้นทั้งฉบับ(ข)ผู้ร้องไม่อาจนำครึ่งหรือส่วนที่ขาดหายมาแสดงเพราะเหตุนอกอำนาจของตน และ(ค) ธนบัตรครึ่งฉบับนั้นมีอักษร หมวด และเลขหมายประจำธนบัตรก็ให้ผู้มีหน้าที่ออกและจัดการธนบัตรจ่ายค่าแห่งธนบัตรนั้นให้แก่ผู้ร้องภายในกำหนดหนึ่งปีนับแต่วันที่ได้รับธนบัตรนั้นไว้เว้นแต่ในระหว่างเวลาเช่นว่านี้มีผู้ยื่นคำร้องขึ้นมาภายหลังอีกในเรื่องธนบัตรฉบับเดียวกันในการจ่ายค่าแห่งธนบัตรตามความในวรรคก่อนผู้ร้องต้องทำหนังสือสัญญาฉบับหนึ่ง โดยมีบุคคลที่เชื่อถือได้อีกสองคนเป็นผู้ค้ำประกันตามแบบของผู้มีหน้าที่ออกและจัดการธนบัตรรับรองว่าถ้าต่อไปในขณะใดผู้มีหน้าที่ออกและจัดการธนบัตรมีพยานหลักฐานพิสูจน์ได้ว่าผู้ร้องไม่มีสิทธิจะรับค่าแห่งธนบัตรนั้นแล้วผู้ร้องจะคืนค่าแห่งธนบัตรที่ได้รับไปนั้นให้แก่ผู้มีหน้าที่ออกและจัดการธนบัตรความในข้อนี้มิให้นำมาใช้บังคับแก่กรณีเกี่ยวกับธนบัตรชนิดราคาต่ำกว่าสิบบาทเว้นแต่ธนบัตรชนิดราคาห้าบาทที่ผู้มีหน้าที่ออกและจัดการธนบัตรได้รับไว้แล้วก่อนวันที่กฎกระทรวงนี้ใช้บังคับข้อ ๒ให้ยกเลิกความในข้อ ๕ แห่งกฎกระทรวง ฉบับที่ ๔ (พ.ศ. ๒๔๙๐) ว่าด้วยการจ่ายค่าแห่งธนบัตรชำรุดออกตามความในพระราชบัญญัติเงินตรา พุทธศักราช ๒๔๗๑ และให้ใช้ความต่อไปนี้แทนข้อ ๕ธนบัตรแบบเดียวกันต่อท่อนผิดเพียงสองท่อนเฉพาะตามยืน (แนวยืน) หรือตามนอน(แนวนอน) ให้ผ่อนผันจ่ายค่าแห่งธนบัตรให้ได้ และให้ปฏิบัติเช่นเดียวกับธนบัตรครึ่งฉบับโดยไม่ต้องนำความในข้อ๓ (ก) มาใช้บังคับ เว้นแต่ธนบัตรชนิดราคาต่ำกว่าสิบบาท ให้ผ่อนผันจ่ายค่าแห่งธนบัตรนั้นได้ทันทีให้ไว้ ณ วันที่ ๑๓ พฤศจิกายน พ.ศ. ๒๕๐๐ส. วินิจฉัยกุลรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือเนื่องด้วยในขณะนี้ธนบัตรชำรุดชนิดราคา ๕ บาท ต่อท่อนผิดมีปริมาณเพิ่มขึ้นมากมายเพื่อความสะดวกแก่ประชาชนเห็นสมควรให้จ่ายค่าเต็มฉบับให้ได้เลยทันทีโดยไม่ต้องรอการจ่ายและทำสัญญาตามที่กำหนดไว้ในกฎกระทรวงการคลัง ฉบับที่ ๔ (พ.ศ.๒๔๙๐)ปิยะธิดา/ปรับปรุง๓ พฤษภาคม ๒๕๖๑[๑] ราชกิจจานุเบกษาเล่ม ๗๔/ตอนที่ ๑๐๐/หน้า ๑๕๒๓/๒๖ พฤศจิกายน ๒๕๐๐
ประกาศกรมวิชาการเกษตรประกาศกรมวิชาการเกษตรเรื่องยกเลิกการระบุข้อความเพิ่มเติมในใบรับรองปลอดศัตรูพืช[๑] ตามที่ได้มีประกาศกรมวิชาการเกษตรเรื่อง การระบุข้อความเพิ่มเติมในใบรับรองปลอดศัตรูพืช ลงวันที่ ๓๐ ตุลาคม ๒๕๓๙ไว้แล้ว นั้นโดยที่ในสภาพการณ์ปัจจุบันยังไม่มีความจำเป็นทางวิชาการที่จะกำหนดข้อความเพิ่มเติมในใบรับรองปลอดศัตรูพืชสำหรับการนำเข้าข้าวสารปลายข้าว และข้าวนึ่ง มาในราชอาณาจักร อาศัยอำนาจตามประกาศกระทรวงเกษตรและสหกรณ์เรื่อง กำหนดพืช ศัตรูพืช หรือพาหะจากแหล่งที่กำหนดเป็นสิ่งต้องห้าม ข้อยกเว้นและเงื่อนไขตามพระราชบัญญัติกักพืช พ.ศ. ๒๕๐๗ (ฉบับที่ ๕) พ.ศ. ๒๕๓๙อธิบดีกรมวิชาการเกษตรออกประกาศไว้ ดังนี้ให้ยกเลิกประกาศกรมวิชาการเกษตรเรื่อง การระบุข้อความเพิ่มเติมในใบรับรองปลอดศัตรูพืช ลงวันที่ ๓๐ ตุลาคม ๒๕๓๙ทั้งนี้ตั้งแต่บัดนี้เป็นต้นไปประกาศ ณ วันที่ ๑๕กรกฎาคม พ.ศ. ๒๕๔๐วิจิตร เบญจศีลอธิบดีกรมวิชาการเกษตรพิมลกร/ผู้จัดทำ๒๕ กันยายน ๒๕๕๖พลัฐวัษ/ตรวจ๓๐ กันยายน ๒๕๕๖จุฑามาศ/ปรับปรุง๒๗ พฤษภาคม ๒๕๕๘[๑] ราชกิจจานุเบกษาเล่ม ๑๑๔/ตอนที่ ๖๒ ง/หน้า ๓๕/๕ สิงหาคม ๒๕๔๐
ประกาศประกาศแต่งตั้งหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ภูมิพลอดุลยเดชป.ร.ด้วยพลเอก สนธิ บุญยรัตกลิน ได้นำความกราบบังคมทูลว่าการบริหารราชการแผ่นดินของรัฐบาลอันมีพันตำรวจโท ทักษิณ ชินวัตร เป็นนายกรัฐมนตรี ได้ก่อให้เกิดปัญหาความขัดแย้งแบ่งฝ่ายสลายความรู้สึกรู้รักสามัคคีของชนในชาติอย่างที่ไม่เคยปรากฏในประวัติศาสตร์ของชาติไทยประชาชนส่วนใหญ่เคลือบแคลงสงสัยว่า การบริหารราชการแผ่นดินส่อไปในทางทุจริต ประพฤติมิชอบอย่างกว้างขวางหน่วยงานอิสระถูกการเมืองครอบงำ ทำให้การดำเนินกิจกรรมทางการเมืองเกิดปัญหาและอุปสรรคหลายประการแม้หลายภาคส่วนของสังคมจะได้พยายามประนีประนอมคลี่คลายสถานการณ์มาโดยต่อเนื่องแล้วก็ไม่สามารถรักษาความสงบเรียบร้อยของบ้านเมืองได้ คณะทหาร ตำรวจ และพลเรือน ซึ่งมีพลเอกสนธิ บุญยรัตกลิน เป็นหัวหน้า ได้เข้ายึดอำนาจการปกครองไว้ได้และทำหน้าที่เป็นหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขดังนั้น เพื่อให้เกิดความสงบเรียบร้อยแก่ประเทศ จึงมีพระบรมราชโองการโปรดเกล้าฯแต่งตั้งพลเอก สนธิ บุญยรัตกลิน เป็นหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ขอให้ประชาชนทั้งหลายจงอยู่ในความสงบและให้ข้าราชการและเจ้าหน้าที่ของรัฐทุกฝ่ายฟังคำสั่งพลเอกสนธิ บุญยรัตกลิน ทั้งนี้ ตั้งแต่บัดนี้เป็นต้นไป[๑]ประกาศ ณ วันที่ ๒๐ กันยายนพุทธศักราช ๒๕๔๙ เป็นปีที่ ๖๑ ในรัชกาลปัจจุบันผู้รับสนองพระบรมราชโองการพลเอกสนธิ บุญยรัตกลินผู้บัญชาการทหารบกนันทนา/ผู้จัดทำ๒๒ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๙๕ ก/หน้า ๑/๒๐ กันยายน ๒๕๔๙
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 18/2556เรื่อง หลักเกณฑ์ เงื่อนไข และวิธีการโฆษณา กิจการของบริษัทหลักทรัพย์---------------------------------- อาศัยอํานาจตามความในมาตรา 98(10) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการโฆษณากิจการของบริษัทหลักทรัพย์ ลงวันที่ 18 พฤษภาคม พ.ศ. 2535ข้อ ๒ ในการโฆษณากิจการของบริษัทหลักทรัพย์ ให้บริษัทหลักทรัพย์ปฏิบัติให้เป็นไปตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการโฆษณาและการส่งเสริมการขายของผู้ประกอบธุรกิจ ในส่วนที่เกี่ยวกับธุรกิจหรือบริการ โดยอนุโลมข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 3 มิถุนายน พ.ศ. 2556 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 63537หลักกฎหมาย: ฎีกาว่า คำพิพากษาศาลอุทธรณ์ไม่ชอบด้วยกฎหมายเพราะ ได้พิพากษาลงโทษจำเลยต่ำกว่าโทษขั้นต่ำตามที่กฎหมายกำหนดไว้ เป็นการไม่ปฏิบัติตามบทบัญญัติแห่งประมวลกฎหมายวิธีพิจารณาความอาญา เป็นฎีกาในปัญหาข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 834/2522พนักงานอัยการจังหวัดนครราชสีมาโจทก์นายเลียม แปลกสระน้อยจำเลย ป.วิ.อ. ม. 216, ม. 219ฎีกาว่า คำพิพากษาศาลอุทธรณ์ไม่ชอบด้วยกฎหมายเพราะ ได้พิพากษาลงโทษจำเลยต่ำกว่าโทษขั้นต่ำตามที่กฎหมายกำหนดไว้ เป็นการไม่ปฏิบัติตามบทบัญญัติแห่งประมวลกฎหมายวิธีพิจารณาความอาญา เป็นฎีกาในปัญหาข้อกฎหมาย(ขจร หะวานนท์-จรัญ สำเร็จประสงค์-แถมชัย สิทธิไตรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 834/2522พนักงานอัยการจังหวัดนครราชสีมาโจทก์นายเลียม แปลกสระน้อยจำเลย ป.วิ.อ. ม. 216, ม. 219ฎีกาว่า คำพิพากษาศาลอุทธรณ์ไม่ชอบด้วยกฎหมายเพราะ ได้พิพากษาลงโทษจำเลยต่ำกว่าโทษขั้นต่ำตามที่กฎหมายกำหนดไว้ เป็นการไม่ปฏิบัติตามบทบัญญัติแห่งประมวลกฎหมายวิธีพิจารณาความอาญา เป็นฎีกาในปัญหาข้อกฎหมาย(ขจร หะวานนท์-จรัญ สำเร็จประสงค์-แถมชัย สิทธิไตรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๙๕๘ (พ.ศ. ๒๕๕๑)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมกายอุปกรณ์เทียมและกายอุปกรณ์เสริม-การแบ่งประเภทและการเรียกส่วนประกอบของกายอุปกรณ์เทียมเล่ม2 : การเรียกชิ้นส่วนของขาเทียม[๑] อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมกายอุปกรณ์เทียมและกายอุปกรณ์เสริม- การแบ่งประเภทและการเรียกส่วนประกอบของกายอุปกรณ์เทียม เล่ม 2 :การเรียกชิ้นส่วนของขาเทียม มาตรฐานเลขที่ มอก. 2401 เล่ม 2 - 2551ไว้ดังมีรายการละเอียดต่อท้ายประกาศนี้ประกาศณ วันที่ ๒๔ พฤศจิกายน พ.ศ. ๒๕๕๑พลตำรวจเอกประชา พรหมนอกรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมกายอุปกรณ์เทียมและกายอุปกรณ์เสริม การแบ่งประเภทและการเรียกส่วนประกอบของกายอุปกรณ์เทียม เล่ม2 : การเรียกชิ้นส่วนของขาเทียม (มอก. 2401 เล่ม 2-2551 ISO 13405-2: 1996)(ดูข้อมูลจากภาพกฎหมาย)ปริยานุช/ผู้จัดทำ๒๐พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๕๙ ง/หน้า ๑๔/๒๒ เมษายน ๒๕๕๒
คำพิพากษาศาลฎีกาที่ 1744/2494หลักกฎหมาย: ทนายความรับมอบฉันทะจากตัวความให้ไปรับเงินที่ศาล เมื่อทนายได้รับเงินมาแล้วย่อมเป็นหน้าที่ของทนายจะต้องมอบเงินที่ได้รับมาให้แก่ตัวความไม่มีอำนาจหักค่าทนายไว้โดยพลการ ในเมื่อปรากฏว่าเงินค่าจ้างว่าความนี้ ยังโต้เถียงกันอยู่ว่าชำระให้แล้วหรือยัง ทนายไม่มีสิทธิจะหักกลบลบหนี้ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1744/2494นางคล้าย บริพันธ์โจทก์นายพิริยะ บุณยะผลึก ที่ 1 หลวงสรรพนิตินิพันธ์ ที่ 2จำเลย ป.พ.พ. ม. 341, ม. 344, ม. 797ทนายความรับมอบฉันทะจากตัวความให้ไปรับเงินที่ศาล เมื่อทนายได้รับเงินมาแล้วย่อมเป็นหน้าที่ของทนายจะต้องมอบเงินที่ได้รับมาให้แก่ตัวความไม่มีอำนาจหักค่าทนายไว้โดยพลการ ในเมื่อปรากฏว่าเงินค่าจ้างว่าความนี้ ยังโต้เถียงกันอยู่ว่าชำระให้แล้วหรือยัง ทนายไม่มีสิทธิจะหักกลบลบหนี้ได้(ดุลยการณ์โกวิท-นาถปรีชา-มนูกิจวิมลอรรถ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1744/2494นางคล้าย บริพันธ์โจทก์นายพิริยะ บุณยะผลึก ที่ 1 หลวงสรรพนิตินิพันธ์ ที่ 2จำเลย ป.พ.พ. ม. 341, ม. 344, ม. 797ทนายความรับมอบฉันทะจากตัวความให้ไปรับเงินที่ศาล เมื่อทนายได้รับเงินมาแล้วย่อมเป็นหน้าที่ของทนายจะต้องมอบเงินที่ได้รับมาให้แก่ตัวความไม่มีอำนาจหักค่าทนายไว้โดยพลการ ในเมื่อปรากฏว่าเงินค่าจ้างว่าความนี้ ยังโต้เถียงกันอยู่ว่าชำระให้แล้วหรือยัง ทนายไม่มีสิทธิจะหักกลบลบหนี้ได้(ดุลยการณ์โกวิท-นาถปรีชา-มนูกิจวิมลอรรถ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 1010/2485หลักกฎหมาย: เล่นพนันทายเลขท้ายรถยนต์ที่ผ่านไปมาเอาทรัพย์สินกัน ไม่มีลักสนะคล้ายการพนันคู่คี่,อ้างดีกาที่ 995/2485โจทฟ้องว่าจำเลยสมคบกันเล่นการพนันทายเลขทเบียนรถยนต์อันเปนการพนันทำนองเดียวกับการพนันคู่คี่ พนันเอาทรัพย์สินกันขอไห้ลงโทส สาลชั้นต้นพิจารนาแล้วพิพากสาว่าจำเลยมีความผิดตามพระราชบัญญัติการพนัน ๒๔๗๘ มาตรา ๔,๑๒ จำเลยอุธรน์ สาลอุธรน์พิพากสากลับไห้ยกฟ้องโจท โจทดีกา สาลดีกาเห็นว่าการเล่นทายเลขท้ายทเบียนรถยนต์ ไม่เปนการเล่นมีลักสนะคล้ายการพนันคู่คี่ ดังแบบหย่างคำพิพากสาดีกาที่ ๙๙๕/๒๔๘๕ จึงพิพากสายืนตามสาลอุธรน์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1010/2485พนักงานอัยการโจทก์นายละมัย ,นายเล็กกับพวกจำเลย พ.ร.บ.การพนัน พ.ศ.2478 ม. 4, ม. 12เล่นพนันทายเลขท้ายรถยนต์ที่ผ่านไปมาเอาทรัพย์สินกัน ไม่มีลักสนะคล้ายการพนันคู่คี่,อ้างดีกาที่ 995/2485โจทฟ้องว่าจำเลยสมคบกันเล่นการพนันทายเลขทเบียนรถยนต์อันเปนการพนันทำนองเดียวกับการพนันคู่คี่ พนันเอาทรัพย์สินกันขอไห้ลงโทส สาลชั้นต้นพิจารนาแล้วพิพากสาว่าจำเลยมีความผิดตามพระราชบัญญัติการพนัน ๒๔๗๘ มาตรา ๔,๑๒ จำเลยอุธรน์ สาลอุธรน์พิพากสากลับไห้ยกฟ้องโจท โจทดีกา สาลดีกาเห็นว่าการเล่นทายเลขท้ายทเบียนรถยนต์ ไม่เปนการเล่นมีลักสนะคล้ายการพนันคู่คี่ ดังแบบหย่างคำพิพากสาดีกาที่ ๙๙๕/๒๔๘๕ จึงพิพากสายืนตามสาลอุธรน์(ชม จามรมาน-คง อิสรภักดี-ทิพปัญญา อ. บุปผเวส)ศาลชั้นต้น - นายเสนาะ อาทินศาลอุทธรณ์ - นายเปลี่ยน จินดาวนิดแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทฟ้องว่าจำเลยสมคบกันเล่นการพนันทายเลขทเบียนรถยนต์อันเปนการพนันทำนองเดียวกับการพนันคู่คี่ พนันเอาทรัพย์สินกันขอไห้ลงโทส สาลชั้นต้นพิจารนาแล้วพิพากสาว่าจำเลยมีความผิดตามพระราชบัญญัติการพนัน ๒๔๗๘ มาตรา ๔,๑๒ จำเลยอุธรน์ สาลอุธรน์พิพากสากลับไห้ยกฟ้องโจท โจทดีกา สาลดีกาเห็นว่าการเล่นทายเลขท้ายทเบียนรถยนต์ ไม่เปนการเล่นมีลักสนะคล้ายการพนันคู่คี่ ดังแบบหย่างคำพิพากสาดีกาที่ ๙๙๕/๒๔๘๕ จึงพิพากสายืนตามสาลอุธรน์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1010/2485พนักงานอัยการโจทก์นายละมัย ,นายเล็กกับพวกจำเลย พ.ร.บ.การพนัน พ.ศ.2478 ม. 4, ม. 12เล่นพนันทายเลขท้ายรถยนต์ที่ผ่านไปมาเอาทรัพย์สินกัน ไม่มีลักสนะคล้ายการพนันคู่คี่,อ้างดีกาที่ 995/2485โจทฟ้องว่าจำเลยสมคบกันเล่นการพนันทายเลขทเบียนรถยนต์อันเปนการพนันทำนองเดียวกับการพนันคู่คี่ พนันเอาทรัพย์สินกันขอไห้ลงโทส สาลชั้นต้นพิจารนาแล้วพิพากสาว่าจำเลยมีความผิดตามพระราชบัญญัติการพนัน ๒๔๗๘ มาตรา ๔,๑๒ จำเลยอุธรน์ สาลอุธรน์พิพากสากลับไห้ยกฟ้องโจท โจทดีกา สาลดีกาเห็นว่าการเล่นทายเลขท้ายทเบียนรถยนต์ ไม่เปนการเล่นมีลักสนะคล้ายการพนันคู่คี่ ดังแบบหย่างคำพิพากสาดีกาที่ ๙๙๕/๒๔๘๕ จึงพิพากสายืนตามสาลอุธรน์(ชม จามรมาน-คง อิสรภักดี-ทิพปัญญา อ. บุปผเวส)ศาลชั้นต้น - นายเสนาะ อาทินศาลอุทธรณ์ - นายเปลี่ยน จินดาวนิดแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 3604 (พ.ศ. 2549)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมหลอดมีบัลลาสต์ในตัวสําหรับการให้แสงสว่างทั่วไป-------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมหลอดมีบัลลาสต์ในตัว สําหรับการให้แสงสว่างทั่วไป มาตรฐานเลขที่ มอก.2233-2548 ไว้ ดังมีรายละเอียดต่อท้ายประกาศนี้ผู้มีอํานาจลงนาม - ประกาศ ณ วันที่ 4 ธันวาคม พ.ศ. 2549 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
คำพิพากษาศาลฎีกาที่ 4396/2549หลักกฎหมาย: การแก้ไขคำฟ้องคดีล้มละลายต้องปฏิบัติตาม ป.วิ.พ. มาตรา 179 ประกอบด้วย พ.ร.บ.จัดตั้งศาลล้มละลายและวิธีพิจารณาคดีล้มละลาย พ.ศ.2542 มาตรา 14 โดยจะต้องเป็นการแก้ไขข้อหาหรือข้ออ้างที่มีต่อจำเลยโดยการเพิ่มหรือลดจำนวนทุนทรัพย์หรือราคาทรัพย์สินที่พิพาทในฟ้องเดิม หรือสละข้อหาในฟ้องเดิมเสียบางข้อหรือเพิ่มเติมฟ้องเดิมให้บริบูรณ์ มิใช่เป็นการเพิ่มหรือเปลี่ยนตัวจำเลย ซึ่งเป็นตัวบุคคลที่จะต้องระบุไว้แน่ชัดตาม ป.วิ.พ. มาตรา 67 (2) คำร้องขอแก้ไขคำฟ้องของโจทก์เป็นการแก้ไขโดยเปลี่ยนตัวจำเลยซึ่งไม่ใช่เป็นเรื่องที่จะขอแก้ไขได้ตามบทกฎหมายดังกล่าว โจทก์จึงขอแก้ไขคำฟ้องเช่นนั้นไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4396/2549ธนาคารกรุงไทย จำกัด (มหาชน)โจทก์นางสาวพรทิพย์ สุขประวิทย์จำเลย ป.วิ.พ. ม. 67 (2), ม. 179การแก้ไขคำฟ้องคดีล้มละลายต้องปฏิบัติตาม ป.วิ.พ. มาตรา 179 ประกอบด้วย พ.ร.บ.จัดตั้งศาลล้มละลายและวิธีพิจารณาคดีล้มละลาย พ.ศ.2542 มาตรา 14 โดยจะต้องเป็นการแก้ไขข้อหาหรือข้ออ้างที่มีต่อจำเลยโดยการเพิ่มหรือลดจำนวนทุนทรัพย์หรือราคาทรัพย์สินที่พิพาทในฟ้องเดิม หรือสละข้อหาในฟ้องเดิมเสียบางข้อหรือเพิ่มเติมฟ้องเดิมให้บริบูรณ์ มิใช่เป็นการเพิ่มหรือเปลี่ยนตัวจำเลย ซึ่งเป็นตัวบุคคลที่จะต้องระบุไว้แน่ชัดตาม ป.วิ.พ. มาตรา 67 (2) คำร้องขอแก้ไขคำฟ้องของโจทก์เป็นการแก้ไขโดยเปลี่ยนตัวจำเลยซึ่งไม่ใช่เป็นเรื่องที่จะขอแก้ไขได้ตามบทกฎหมายดังกล่าว โจทก์จึงขอแก้ไขคำฟ้องเช่นนั้นไม่ได้(สมศักดิ์ จันทรา-สมชาย พงษธา-สุทัศน์ ศิริมหาพฤกษ์)ศาลล้มละลายกลาง - นางสาวอัจฉรา ประจันนวลศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4396/2549ธนาคารกรุงไทย จำกัด (มหาชน)โจทก์นางสาวพรทิพย์ สุขประวิทย์จำเลย ป.วิ.พ. ม. 67 (2), ม. 179การแก้ไขคำฟ้องคดีล้มละลายต้องปฏิบัติตาม ป.วิ.พ. มาตรา 179 ประกอบด้วย พ.ร.บ.จัดตั้งศาลล้มละลายและวิธีพิจารณาคดีล้มละลาย พ.ศ.2542 มาตรา 14 โดยจะต้องเป็นการแก้ไขข้อหาหรือข้ออ้างที่มีต่อจำเลยโดยการเพิ่มหรือลดจำนวนทุนทรัพย์หรือราคาทรัพย์สินที่พิพาทในฟ้องเดิม หรือสละข้อหาในฟ้องเดิมเสียบางข้อหรือเพิ่มเติมฟ้องเดิมให้บริบูรณ์ มิใช่เป็นการเพิ่มหรือเปลี่ยนตัวจำเลย ซึ่งเป็นตัวบุคคลที่จะต้องระบุไว้แน่ชัดตาม ป.วิ.พ. มาตรา 67 (2) คำร้องขอแก้ไขคำฟ้องของโจทก์เป็นการแก้ไขโดยเปลี่ยนตัวจำเลยซึ่งไม่ใช่เป็นเรื่องที่จะขอแก้ไขได้ตามบทกฎหมายดังกล่าว โจทก์จึงขอแก้ไขคำฟ้องเช่นนั้นไม่ได้(สมศักดิ์ จันทรา-สมชาย พงษธา-สุทัศน์ ศิริมหาพฤกษ์)ศาลล้มละลายกลาง - นางสาวอัจฉรา ประจันนวลศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงมหาดไทยเรื่องกำหนดรายชื่อประเทศและสถานที่ยื่นคำขอมีบัตรใหม่หรือคำขอเปลี่ยนบัตรสำหรับผู้มีถิ่นพำนักนอกราชอาณาจักร(ฉบับที่๑๐)[๑] ตามที่ได้มีประกาศกระทรวงมหาดไทยเรื่อง กำหนดรายชื่อประเทศและสถานที่ยื่นคำขอมีบัตรใหม่หรือคำขอเปลี่ยนบัตรสำหรับผู้มีถิ่นพำนักนอกราชอาณาจักร(ฉบับที่ ๓)ลงวันที่ ๒๕ เมษายน ๒๕๕๗ เพื่อให้ผู้มีถิ่นพำนักนอกราชอาณาจักรตามรายชื่อประเทศที่รัฐมนตรีประกาศกำหนดซึ่งประสงค์จะยื่นคำขอมีบัตรใหม่หรือคำขอเปลี่ยนบัตรอาจยื่นคำขอมีบัตรใหม่หรือคำขอเปลี่ยนบัตร ณ สถานเอกอัครราชทูตหรือสถานกงสุลใหญ่นั้นอาศัยอำนาจตามความในข้อ ๖แห่งกฎกระทรวง ฉบับที่ ๑๘ (พ.ศ.๒๕๔๒)ออกตามความในพระราชบัญญัติบัตรประจำตัวประชาชน พ.ศ. ๒๕๒๖ซึ่งแก้ไขเพิ่มเติมโดยกฎกระทรวง ฉบับที่ ๒๔ (พ.ศ.๒๕๕๕)ออกตามความในพระราชบัญญัติบัตรประจำตัวประชาชน พ.ศ. ๒๕๒๖ รัฐมนตรีว่าการกระทรวงมหาดไทยจึงประกาศกำหนดรายชื่อประเทศและสถานที่ยื่นคำขอมีบัตรใหม่หรือคำขอเปลี่ยนบัตรสำหรับผู้มีถิ่นพำนักนอกราชอาณาจักรดังนี้ประเทศ/สถานเอกอัครราชทูต/สถานกงสุลใหญ่ประเทศในเขตอาณาประเทศญี่ปุ่นสถานกงสุลใหญ่ ณ เมืองฟูกูโอกะ-ทั้งนี้ตั้งแต่บัดนี้เป็นต้นไปประกาศณ วันที่ ๒๕ พฤษภาคม พ.ศ. ๒๕๖๑พลเอกอนุพงษ์ เผ่าจินดารัฐมนตรีว่าการกระทรวงมหาดไทยพิมพ์มาดา/จัดทำ๑๔สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๐ ง/หน้า ๑๕/๑๙ มิถุนายน ๒๕๖๑